1 Magandang-maganda si Rose sa suot na pangkasal. May kakaibang aliwalas sa mukha nito na bihirang mabahiran ng cosmetics. Nakadama tuloy ng paninibugho si Alyssa sa kanyang kaibigan. Naalala niya ang luma nilang biruan. "Sabay tayo, ha?" sabi nito noon. "Walang iwanan." "Saan?" Si Rose. "Sa lahat ng bagay, siyempre. Best friends tayo, di ba?" "Kahit sa pakikipag-boyfriend?" makulit na tanong ni Rose. "Kahit sa marriage. Kailangang double wedding." Ang biruan ay nauwi sa totohanan. Pareho silang tumupad sa usapan. Nang ma-in love si Alyssa kay Cris, sinagot naman ni Rose ang kapatid nitong si Alvin kahit hindi pa masyadong gusto. Schoolmates nila ang magkapatid sa ERG Memorial College. High school senior si Cris nang manligaw kay Alyssa, at si Alvin naman ay nasa junior year na gaya nila ni Rose. Tingnan mo nga naman ang buhay, pabuntunghiningang himutok ni Alyssa sa sarili. Sino'ng mag-aakalang magiging for keeps ang relasyon ni Rose kay Alvin? "Pa'no 'yan, Liz, uuna na talaga ako?" Binulabog ni Rose
ang paggunita ni Alyssa sa nakaraan. "Ang lagay, eh, may balak ka pang umurong?" biro ni Alyssa. "Naka! Baka gilitan na 'ko sa leeg ni Al!" bulalas nito. "Kaya nga naburyong 'yon ng eight years, dahil sa kahihintay sa 'yo na matupad ang double wedding dream natin." Eksaherado ang sinabi ni Rose kung may bahid man ng katotohanan. Pag-aaral ang pangunahing dahilan kaya ngayon lang magpapakasal ang dalawa. Palipat-lipat kasi ng kurso si Alvin at napanuto lang ito nang mag-shift sa Liberal Arts. "Basta, huwag mong kalilimutan na ikaw at hindi ako ang sumira sa deal natin, ha?" kunwa'y may pagtatampo pa sa himig ni Alyssa. "Wala namang ganyanan," pagmamaktol ni Rose. "Pambihira ka, pababaunan mo ba 'ko ng guilt sa honeymoon ko?" "Aha! Huli ka diyan, ha? Honeymoon na kaagad 'yang iniisip mo'y ni hindi pa nga kayo nakakasal!" Nauwi na lang sa pinong kurutan ang drama ng magkaibigan. Biglang sumeryoso si Alyssa nang bigla siyang may maalala. "Darating daw ba si Cris?" kaswal na tanong niya. Biglang banat si Rose. "Love is lovelier the second time around." "Hoy! Huwag kang mag-imbita ng sigwa. Kasal mo pa
naman!" kantiyaw niya, natatawa. "Para itinatanong ko lang naman 'yung tao, eh..." "Bakit mo itinatanong?" panunukso ni Rose. "Wala ka na r'on!" Si Alyssa. "In love ka pa kay Cris, 'no?" paniniguro ng bride. "I'm just wondering kung ano kaya ang magiging reaksyon ko kay Cris once na magkaharap ulit kami," paiwas na sagot niya. "Ano pa, di reaksyon ng mga taong in love." "Tigilan mo nga 'yan, Rose! Alam na alam mo naman kung ano talaga ang feeling ko towards that--" "Please lang, Alyssa," seryosong putol ni Rose. "Ngayon ang araw ng kasal ko. Kung galit ka man kay Cris, at least, ipagpabukas mo na 'yang galit mo. Gilitan mo man 'yon ng leeg, hindi kita pipigilan." Humagikgik si Alyssa. "Napakabarbaro mo talaga!" "Kidding aside, Liz, gusto ko na ring sagutin 'yung tanong mo." Tinitigan siya ni Rose sa salamin. "Dumating na si Cris from the States, kahapon pa. Sinasabi ko sa 'yo para maihanda mo ang iyong sarili sakali mang datnan na natin siya sa simbahan." May kinig ang mga kamay niya nang ayusin ang belo ni Rose. Sabay na silang lumabas ng silid. Iniaangat niya ang train ng wedding gown nito habang kinukunan sila ng video.
"Walanghiya ka, Rose! Mukha akong tsima-a-a mo nito, ah. Lagot ka kapag ako naman ang ikinasal. Ikaw ang gagawin kong matron of honor." "Oy, loka! Malayo pa akong maging matrona, 'no?" Parang teen-agers na nagbungisngisan ang dalawa. Magkaiba ang kotseng sinakyan nila ni Rose patungong simbahan. Kasama nito sa sasakyan ang mga magulang. At kasama naman niya si John, ang nakatatandang kapatid ni Rose na best man sa kasal. Hindi si Cris ang naging best man dahil nang mga panahong isinasaayos ang kasal, hindi nito matiyak kung makakakuha ng bakasyon sa pinagtatrabahuhang kompanya sa Georgia. Salamat naman, dahil kung nagkataon, maghahagilap si Rose ng panibagong maid of honor! "Inunahan ka na ng best friend mo." Si John ang nagbukas ng usapan. "Ikaw, kailan ka susunod?" "Only time can tell." Tinamisan ni Alyssa ang ngiti sa binata upang pagtakpan ang tensyong nagsisirko sa loob ng kanyang tiyan. "Ikaw kasi, eh," paninisi nito. "Kung sinasagot mo na ba ako, di natuloy din ang double wedding n'yo ni Rose." Ngiti lang ang isinagot niya kay John. Ilang beses na niyang
tinapat ang binata na hanggang kaibigan lang ang turing niya, ngunit patuloy pa rin itong nagtitiyaga. Hindi naman siya naiinis sa kakulitan ni John. Ang totoo, nakaka-flatter pa nga sa kanya ang mga ipinakikita nitong kasigasigan kahit na sa kabilang banda ay naaasiwa rin siya rito. Tiyak niya kasi sa sariling wala itong aasahan sa kanya. Malayo pa ang kotse sa simbahan ay natanaw na niya kaagad ang pamilyar na bulto ni Cris. Ang malapad, mahagway at hindi malilimutang pangangatawan nito. "Something wrong, Alyssa?" nag-aalalang tanong ni John nang alalayan siya nito sa pagbaba at madama ang nanlalamig niyang palad. "W-wala. Wala, John." Binawi niya ang sulyap kay Cris na noon ay nakatingin din sa kanya. Gosh! Bakit mas guwapo siya ngayon? natitigilang tanong ng dalaga sa sarili. Kinakailangan pang paalalahanan ni Alyssa ang sarili upang mapigilan ang impulse na sugurin ng yakap at halik ang dating kasintahan. Hindi ka dapat magpaakit sa physical appearance ng lalaking 'yan, Alyssa. Minsan ka nang nalinlang sa panlabas na anyo niya, hindi ka pa rin ba nadadala? Nadala na siya, oo. Pero bakit ganito pa rin katindi ang hatak
Ulitin Natin Ang Kahapon - Bernadette Cerdan ng personalidad ni Cris sa kanya?